Projekto\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Projekto pavadinimas),*

finansuojamo Aktyvių piliečių fondo (2014-2021 m. EEE finansinis mechanizmas) lėšomis,

**PARTNERYSTĖS SUTARTIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Organizacijos pavadinimas)****,*** atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vardas, pavardė, pareigos),* toliau vadinamas **„Projekto vykdytoju“,** ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Organizacijos pavadinimas),*atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vardas, pavardė, pareigos),* toliau vadinamas **“Projekto partneriu”,**

toliau vadinami individualiai „Šalimi“ arba bendrai „Šalimis“,

*Pastaba: geltonai pažymėtos sutarties vietos turi būti užpildytos. Pastabos ir rekomendacijos apie sutarties pildymą yra pateiktos žaliose lentelėse ir turėtų būti ištrintos rengiant galutinę sutarties versiją.*

**SUSITARIA:**

## 1. Sutarties apimtis ir tikslai

1. Ši partnerystės sutartis (toliau – Sutartis) nusako Šalių teises ir įsipareigojimus bei nustato jų bendradarbiavimo sąlygas įgyvendinant projektą ir veiklas pateiktas priede Nr.1 “Projekto įgyvendinimo planas“.

2. Šalys turėtų veikti vadovaudamosi 2014-2021 m. EEE finansinio mechanizmo finansuojamo Aktyvių piliečių fondo Lietuvoje gairėmis pareiškėjams.

3. Bet kokie šios sutarties priedai sudaro integralią Sutarties dalį. Bet kokių neatitikimų tarp priedų ir Sutarties atveju, turi būti remiamasi Sutartimi.

## 2. Įsigaliojimas ir trukmė

1. Ši Sutartis įsigalioja po to, kai paskutinės šalies atstovas ją pasirašo. Sutartis galioja, kol projekto partneris įvykdo visus įsipareigojimus, nurodytus Sutartyje, ir atsiskaito projekto vykdytojui.

## 3. Pagrindiniai šalių vaidmenys ir atsakomybės

1. Šalys turėtų imtis visų reikalingų priemonių tam, kad užtikrintų tikslų ir įsipareigojimų, kylančių iš šios sutarties, tinkamą įgyvendinimą.

2. Šalys turi vykdyti savo įsipareigojimus produktyviai, skaidriai ir stropiai. Jos turėtų nuolat informuoti vienos kitas apie visus abipusiškam bendradarbiavimui svarbius klausimus ir vykdomų veiklų įgyvendinimą. Jos turėtų vadovautis gera valia ir veikti Aktyvių piliečių fondo ir įgyvendinamo projekto labui.

3. Kiekviena Šalis paskiria po komandos narį, atsakingą už projekto veiklų įgyvendinimą, komunikavimą su partneriais, keitimąsi dokumentais ir kita projektui svarbia medžiaga tarp šalių:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vardas, pavardė, pareigos, kontaktai)* yra atsakingas asmuo organizacijoje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Pilnas organizacijos pavadinimas).*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vardas, pavardė, pareigos, kontaktai)* yra atsakingas asmuo organizacijoje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Pilnas organizacijos pavadinimas).*

## 4. Projekto vykdytojo įsipareigojimai

1. Projekto vykdytojas yra atsakingas už bendrą projekto koordinavimą, valdymą ir įgyvendinimą. Jis prisiima pagrindinę atsakomybę už sėkmingą projekto įgyvendinimą prieš fondo operatorių.

2. Projekto vykdytojas *inter alia* įsipareigoja:

(a) užtikrinti, kad projekto veiklos būtų įgyvendinamos tinkamai ir laiku;

(b) informuoti projekto parnerį apie visas aplinkybes, kurios galėtų turėti neigiamą poveikį tinkamam ir savalaikiam bet kokių projekto veiklų įgyvendinimui, ir apie bet kokį įvykį, kuris galėtų nulemti laikiną arba galutinį projekto nutraukimą, arba apie bet kokį kitą nukrypimą nuo projekto;

(c) suteikti projekto partneriui prieigą prie visų turimų dokumentų, duomenų ir informacijos, kurie gali būti reikalingi ar naudingi projekto partnerio įsipareigojimams įgyvendinti;

(d) pateikti projekto partneriui pasirašytos projekto sutarties kopiją, įtraukiant bet kokius vėlesnius pakeitimus, kai tik jie įsigalioja;

(e) konsultuotis su projekto partneriu prieš pateikiant fondo operatoriui bet kokius pageidaujamus projekto sutarties pakeitimus, galinčius paveikti ar liečiančius projekto partnerio vaidmenį, teises ir įsipareigojimus;

(f) laiku parengti ir pateikti Aktyvių piliečių fondo Lietuvoje operatoriui tarpines veiklos ir finansines ataskaitas bei galutines veiklos ir finansines ataskaitas, kaip nurodyta sutartyje dėl projekto įgyvendinimo;

(g) pervesti projekto partneriui į jo nurodytą banko sąskaitą visus mokėjimus laiku ir pagal nurodytus terminus;

(h) užtikrinti, kad projekto partneris nedelsiant gautų visą savo užduočių atlikimui reikalingą pagalbą;

(i) [*jeigu reikalinga, įvardykite kitus įsipareigojimus*].

3. Projekto vykdytojas yra atsakingas už toliau pateikiamų projekto veiklų ir užduočių atlikimą:

(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

## 5. Projekto partnerio įsipareigojimai

1. Projekto partneris yra atsakingas už jam paskirtų ir toliau pateikiamų projekto veiklų ir užduočių atlikimą:

(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Be aukščiau pateiktų įsipareigojimų, projekto partneris turi:

(a) informuoti projekto vykdytoją apie svarbias aplinkybes, kurios gali turėti įtakos pilnam, teisingam, savalaikiam projekto partnerio pareigų atlikimui;

(b) pateikti projekto vykdytojui visą informaciją reikalingą ataskaitoms fondo operatoriui pateikti iki nustatytų terminų ir pagal nustatytas ataskaitų formas;

(c) nedelsiant pranešti projekto vykdytojui apie bet kokius įtariamo ar tikro sukčiavimo, korupcijos ar kitos nelegalios veiklos atvejus, kurie atkreipia jų dėmesį bet kuriame lygyje ar bet kurio projekto įgyvendinimo stadijoje;

(d) saugoti visus su projektu susijusius dokumentų, įskaitant pagrindžiančius patirtas išlaidas, originalus arba jų versijas, patvirtintas kaip atitinkančias originalus, visuotinai priimtose duomenų laikymo vietose bent trejus metus po to, kai Finansinių mechanizmų valdyba patvirtins galutinę Aktyvių piliečių fondo programos Lietuvoje ataskaitą;

(e) suteikti visus dokumentus ir reikalingą informaciją bet kokiems organams, atstovaujantiems EEE finansinį mechanizmą, vykdantiems tarpinį vertinimą ar vertinimą, pasibaigus Aktyvių piliečių fondo programai, taip pat stebėseną ar auditą vietoje.

(f) efektyviai dalyvauti skelbiant EEE finansinio mechanizmo tikslus, veiklas ir rezultatus bei donorų paramą, mažinant ekonominę ir socialinę nelygybę Europos ekonominėje erdvėje.

(g) [*jeigu reikia, įvardykite kitus įsipareigojimus*].

## 6. Projekto biudžetas

1. Detalus bendras projekto biudžetas, *kiekvienos Šalies/projekto partnerio* biudžeto dalis, o taip pat biudžeto paskirstymas, kartu su *kiekvienos Šalies/ projekto partnerio* turimomis atlikti veiklomis, yra nustatyti priede Nr. 2 „Projekto biudžetas“.

2. Projekto partnerio patirtos išlaidos turi atitikti išlaidų tinkamumo taisykles, esančias projekto Sutartyje ir gairėse pareiškėjams.

3. Netiesioginės išlaidos turi būti pateiktos paraiškoje ir sudaryti ne daugiau kaip 15% tiesioginių tinkamų personalo išlaidų, įskaitant nuosavą indėlį savanoriško darbo valandomis.

## 7. Mokėjimai projekto partneriui

1.Projektui skirto finansavimo mokėjimo projekto partneriui dalis turi būti tokios formos *[nurodykite tinkamas mokėjimo formas: avansinis mokėjimas, tarpinis mokėjimas (kuris gali būti paremtas avansiniu veiklos/išlaidų finansavimu arba patirtų išlaidų kompensavimu) ir galutinės sąskaitos apmokėjimas]*

2. *[Jeigu numatytas avansinis mokėjimas, maksimali suma ir jos įskaitymo mechanizmas turėtų būti nurodytas čia].* [Jeigu taikoma] avansinis mokėjimas projekto partneriui turėtų būti atliktas ne vėliau negu [skaičius] darbo dienų, kai projekto vykdytojas gauna lėšas iš fondo operatoriaus.

3.Tarpiniai mokėjimai turėtų būti atliekami remiantis [*įvardykite, kaip projekto partneris gaus lėšas iš projekto vykdytojo, pvz. finansuojant iš anksto numatytas veiklas/išlaidas arba kompensuojant patirtas išlaidas].*

4. Tarpiniai mokėjimai projekto partneriui turėtų būti atlikti per [*darbo dienų skaičius nuo projekto partnerio mokėjimo prašymo gavimo, arba, jeigu nurodomi galutiniai terminai, datos, iki kurių projekto vykdytojas turėtų pervesti sumas. Apsvarstykite įtraukti nuostatą, nurodančią pasekmes projekto partneriui vėluojant pateikti mokėjimo prašymus*].

5. Galutinis apmokėjimas turi būti atliktas [*nurodykite per kiek dienų nuo galutinės ataskaitos patvirtinimo turi būti atliktas galutinis mokėjimas projekto partneriui*].

6. Visos sumos turi būti nurodomos eurais.

|  |
| --- |
| *Mokėjimai projekto partneriui paprastai atliekami eurais. Ataskaitinė patirtų išlaidų valiuta yra euras. Partnerio patirtos išlaidos bet kuria kita valiuta, turėtų būti konvertuojamos į ataskaitų valiutą (eurus) pagal galiojantį valiutos keitimo kursą, nustatytą Europos centrinio banko, galiojusį tą dieną, kai buvo patirtos išlaidos.*  *Šioje sutartyje turėtų būti nurodyta, kuriam subjektui atiteks valiutos keitimo kurso rizika. Atminkite, kad valiutos keitimo nuostoliai nėra tinkamos išlaidos ir negali būti finansuojamos iš projekto lėšų (Programos įgyvendinimo sutarties straipsnis 4.4.1 (e).* |

7. Mokėjimai projekto partneriui turėtų būti atlikti į nurodytą projekto partnerio sąskaitą: [*nurodykite projekto partnerio banko sąskaitos detales: banko pavadinimą, tikslų sąskaitos turėtojo pavadinimą, sąskaitos numerį (IBAN) ir BIC/Swift kodus*].

8. Mokėjimai laikomi atliktais tą dieną, kada suma nurašoma nuo projekto vykdytojo sąskaitos.

## 8. Išlaidų pagrindimas

1. Išlaidų pagrindimas gali būti viena iš žemiau nurodytų formų:

|  |
| --- |
| *Projekto partnerio pateiktas išlaidų pagrindimas gali būti:*  *1) gauta sąskaita faktūra arba lygiavertės įrodomosios vertės apskaitos dokumentas;*  *2) nepriklausomo auditoriaus, turinčio kvalifikaciją atlikti įstatymus atitinkantį apskaitos dokumentų auditą, ataskaita, patvirtinanti, kad nurodytos išlaidos, patirtos pagal projekto sutartį, nacionalinius įstatymus ir tinkamą nacionalinę apskaitos praktiką, turėtų būti priimtos kaip pakankamas projektų partnerių, kurių pagrindinė buvimo vieta yra vienoje iš šalių donorių arba projekto partneriai yra tarptautinė organizacija ar agentūra, patirtų išlaidų pagrindimas.*  *Kai pasirenkamas 1) variantas:*  * susijusios nuostatos ir reikalavimai turėtų būti suderinti su projekto vykdytojo patirtoms išlaidų pagrindimo sistema ir su fondo operatoriaus reikalavimais, susijusiais su administravimu ir patikromis vietoje, auditais ir stebėsena. Šie aspektai turi būti kuo detaliau reglamentuoti partnerystės sutartyje;*  * svarbu iš anksto nustatyti, ar visi išlaidų pagrindimo dokumentai turi būti išversti į lietuvių arba anglų kalbas;*  *Jeigu pasirenkamas variantas 2):*  * audito ataskaita turėtų būti priimta projekto vykdytojo ir fondo operatoriaus kaip pakankamas patirtų išlaidų pagrindimas;*  * ataskaitos parengimo išlaidos yra laikomos tinkamomis išlaidomis, jeigu jos atitinka projekto sutartyje ir gairėse pareiškėjams nurodytus išlaidų tinkamumo principus. Projekto vykdytojas ir projekto partneris turi užtikrinti, kad projekto biudžete būtų skirta pakankamai lėšų šioms išlaidoms padengti;*  * Finansinių mechanizmų valdybos ir Europos laisvosios prekybos asociacijos Auditorių valdybos/ Norvegijos vyriausiojo auditoriaus biuro prašymu, projekto vykdytojas arba projekto partneris turėtų suteikti prieigą prie pagrindžiančiųjų dokumentų, kurių pagrindu buvo parengta ataskaita.*  *Variantas 2) skirtas palengvinti išlaidų pagrindimą. Tačiau partnerysčių, kurios nereikalauja didelių išlaidų iš partnerio pusės, atveju visada įmanoma (jeigu tai paprasčiau ir ekonomiškiau) pateikti dokumentus kaip 1) variante (pvz., gautas sąskaitas faktūras, darbo laiko apskaitos įrašus, apmokėjimo dokumentus ir t.t.).* |
|  |

2. Projekto partneris turėtų pateikti projekto vykdytojui tokius išlaidų pagrindimo dokumentus, kiek jų reikia projekto vykdytojui įvykdyti savo įsipareigojimus fondo operatoriui.

3. Netiesioginių išlaidų, skiriamų taikant fiksuotą dydį nuo tiesioginių personalo išlaidų, nereikia patvirtinti pateikiant išlaidų pagrindimo dokumentus.

## 9. Viešieji pirkimai

1. Visais projekto įgyvendinimo etapais Šalys privalo laikytis nacionalinių ir ES teisės aktų, reglamentuojančių viešųjų pirkimų vykdymą.

2. Viešiesiems pirkimams taikomi tos šalies, kurioje jis vykdomas, įstatymai.

3. Tais atvejais, kai sudarytos sutartys nesiekia nacionalinės ar ES viešiesiems pirkimams nustatytos ribos, ar yra už viešųjų pirkimų įstatymų taikymo ribų, tokių sutarčių sudarymas (įtraukiant procedūras iki sudarymo) ir sąlygos turėtų remtis geriausiomis praktikomis, įtraukiant atskaitomybę, leidžiančių sąžiningą konkurenciją tarp potencialių tiekėjų, pavyzdžiui, veiksmingai lyginant kainas ir užtikrinant optimalų 2014-2021 m. EEE finansinio mechanizmo išteklių naudojimą. Tuo tikslu ir tais atvejais, kai nacionaliniai įstatymai nenumato griežčiau, kai pirkimai yra susiję su 5000 EUR arba didesne suma, tačiau žemesne nei numato nacionaliniai ar ES teisės aktai, pasiūlymus teikti privalo būti pakviesti mažiausiai trys tiekėjai.

## 10. Interesų konfliktas

1. Šalys imasi visų reikalingų priemonių užkirsti kelią bet kokiai situacijai, galinčiai pakenkti nešališkam ir objektyviam Sutarties vykdymui. Toks interesų konfliktas gali kilti dėl ekonominių interesų, politinių ar tautinių priklausomybių, šeimos ar emocinių ryšių ar bet kokių kitų svarbių sąryšių ar bendrų interesų. Bet koks interesų konfliktas, kuris kyla įgyvendinant Sutartį turėtų būti nedelsiant raštu praneštas kitai Šaliai. Iškilus tokiam konfliktui, suinteresuotoji šalis nedelsdama imasi priemonių šiam konfliktui išspręsti.

2. Kiekviena šalis pasilieka teisę patikrinti, ar tokios priemonės yra adekvačios ir, jeigu reikalinga, pareikalauti imtis papildomų priemonių per nustatytą laiką. Šalys turi užtikrinti, kad jų personalas, valdyba ir direktoriai nepatektų į tokią padėtį, kuri galėtų sukelti interesų konfliktą. Šalis turi nedelsiant pakeisti į tokią situaciją patekusį personalo narį.

## 11. Konfidencialumas

*[Prašome įtraukti atitinkamas nuostatas, susijusias su konfidencialios informacijos, kurią Šalys atskleidė viena kitai dėl partnerystės sutarties, apsauga ir atskleidimu.]*

## 12. Intelektinės nuosavybės teisės

*[Čia turėtų būti įtrauktos nuostatos dėl darbo, medžiagų ar kitų produktų, sukurtų pagal sutartį ir naudojamų kitos šalies, nuosavybės]*

## 13. Teisinė atsakomybė

*[Prireikus ir atsižvelgiant į įgyvendinamų veiklų pobūdį, čia turėtų būti aptariamos nuostatos dėl teisinės atsakomybės ir iš to kylančių ribojimų (įtraukiant force majeure atvejus)].*

## 14. Pažeidimai

1. „Pažeidimas“ reiškia pažeidimą: a) 2014-2021 m. EEE finansinio mechanizmo teisinės sistemos; b) šios Sutarties nuostatų; c) Projekto įgyvendinimo sutarties nuostatų; d) ES teisės aktų nuostatų; e) Lietuvos Respublikos įstatymų nuostatų, pabloginant ar kitaip paveikiant Aktyvių piliečių fondo programos įgyvendinimą.

2. Jei viena Šalis sužino apie pažeidimą, ta Šalis turi nedelsiant raštu pranešti apie tai kitai Šaliai.

3. Tais atvejais, kai priemonių tokiam pažeidimui pašalinti, įskaitant priemones lėšoms susigrąžinti, imasi kompetentingos tarnybos, pvz., fondo operatorius, Skundų nagrinėjimo komitetas, Finansinių mechanizmų valdyba, už tokių priemonių vykdymą ir lėšų sugrąžinimą APF programai yra atsakinga tik susijusi Šalis. Projekto partneris tokiais atvejais turi grąžinti lėšas per projekto vykdytoją.

## 15. Mokėjimų sustabdymas ir kompensavimas

1. Tais atvejais, kai fondo operatorius arba Finansinių mechanizmų valdyba nusprendžia sustabdyti mokėjimus ir/arba prašo kompensacijos iš projekto vykdytojo, projekto partneris turi imtis būtinų priemonių sprendimui vykdyti.

2. Ankstesniame skirsnyje numatytais tikslais, projekto vykdytojas turi nedelsdamas pateikti ankstesniame skirsnyje nurodyto sprendimo kopiją projekto partneriui.

## 16. Sutarties nutraukimas

1. Sutarties nutraukimas kurios nors Šalies naudai *[įtraukite procedūras ir reikalavimus sutarties nutraukimui kurios nors Šalies naudai, jeigu tokią galimybę manote esant tinkamą].*

2. Bet kuri Šalis gali nutraukti šią Sutartį, jei kita šalis pažeidžia savo įsipareigojimus [*įtraukti sutarties nutraukimo dėl jos pažeidimo procedūras ir reikalavimus*]

3. Be to, jei dėl kokios nors priežasties nutraukiama projekto įgyvendinimo sutartis, projekto vykdytojas gali nutraukti šią sutartį nedelsdamas.

4. [*Sutarties nutraukimo padariniai*]

|  |
| --- |
| *Ypač rekomenduojama aiškiai išdėstyti sutarties nutraukimo padarinius Šalių įsipareigojimams ir partneriui išmokėtai finansavimo lėšų daliai bei išskirti įvairias priežastis, dėl kurių nutraukiama sutartis (dėl naudos, pažeidimo, force majeure, projekto sutarties nutraukimo ir t.t.). Atsižvelgiant į tai, kad taikytini įstatymai Šalims gali nebūti tos pačios valstybės įstatymai, tai sumažins neaiškumų ir ginčų sutarties nutraukimo atveju.* |

## 17. Teisių ir įsipareigojimų perdavimas

Nė viena Šalis negali perduoti savo teisių ir įsipareigojimų, nustatytų šioje Sutartyje, kitai Šaliai be išankstinio sutarimo.

## 18. Sutarties pakeitimai

Bet kuris šios Sutarties pakeitimas, įskaitant priedus, turi būti patvirtintas rašytiniu Šalių susitarimu.

## 19. Atskiriamumas

1. Jeigu kuri nors Sutarties nuostata (ar jos dalis) teismo, tribunolo ar kitos kompetentingos institucijos yra nustatyta negaliojančia, neteisėta ar neįgyvendinama, ta nuostata, ar jos dalis, tiek, kiek reikalaujama, laikoma nesudaranti Sutarties ir neturinti įtakos kitų Sutarties nuostatų galiojimui ir vykdymui.

2. Jeigu šios Sutarties nuostata (ar bet kurios nuostatos dalis) tampa neteisėta, negaliojančia arba neįgyvendinama, Šalys gera valia turi derėtis dėl tokių nuostatų pataisų, kad jos taptų teisėtos, galiojančios ir įgyvendinamos ir kad kiek įmanoma geriau įgyvendintų Šalių pirmines intencijas.

## 20. Reglamentuojantys teisės aktai ir ginčų sprendimas

1. Šios sutarties sudarymą, galiojimą ir vykdymą reglamentuoja Lietuvos Respublikos įstatymai.

2. Visi ginčai, susiję su šios Sutarties sudarymu, galiojimu, aiškinimu ar vykdymu, sprendžiami draugiškai, Šalims konsultuojantis.

Ši Sutartis buvo parengta dviem egzemplioriais, po vieną kiekvienai Šaliai.

Projekto vykdytojas Projekto partneris

\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_

*(vieta) (data) (vieta) (data)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Vardas, pavardė) (Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas*) (*parašas*)

Priedai

Priedas 1 – Projekto įgyvendinimo planas

Priedas 2 – Projekto biudžetas